text: Æ Rummelpot: Grin med 1864-serien
  13 november 2014 kl. 10.40
  De satiriske julehæfter har det svært i disse digitale tider. Men den sønderjyske satire i æ Rummelpot lever glad videre.
  Torsdag præsenteres den 69. årgang af Æ Rummelpot. Den er selvfølgelig præget af årets store sønderjyske begivenheder med særlig vægt på 1864-markeringen.
  For to år siden ophørte nordjydernes lokale pendant til æ Rummelpot, Bjæsken, med at udkomme. Og i sommer blev det fra Gyldendal meddelt, at nu led Blæksprutten døden efter mere end 100 år med humor, satire, spot og spe i spalterne.
  Sønderjydernes foretrukne leverandør af godt humør, æ Rummelpot, er i fin form, mener manden bag:
  - Vi lever og får vi den sædvanlige opbakning, kan vi også nå støvets år, nemlig 70, i 2015, siger redaktør Svend Erik Ravn.
  Fakta om æ Rummelpot:
  Satirisk tidsskrift (som Blæksprutten) som siden 1946 hvert år ved juletid er udkommet i Sønderjylland og som kun behandler sønderjyske emner. Ideen til "æ Rummelpot" kom fra journalist Carl Johan Bech, som var ansat ved avisen Hejmdal, der de første år samarbejdede med tegneren Bo Bojesen, der var barnefødt i Aabenraa.For tiden redigeres "æ Rummelpot" af redaktør Sven-Erik Ravn, Ravsted.
  Hør hvem, der får én på satiren i årets Æ Rummelpot. (Varighed: 0.45 min.)
  